《有感寄唐月心》
宋代·何梦桂

日暮佳人雪满簪，不堪重听楚骚吟。
游豚吹浪江风恶，穴蚁坯封山雨深。
遯世敢谈枰外著，济时空抱梦中心。
閒花满地将军老，莫向东风更鼓琴。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。